ચકચારી ઘટના અંગે પોલીસ પાસેથી પ્રાપ્ત થતી માહિતી અનુસાર બોરસદ શહેરમાં આણંદ ચોકડી નજીક ડી કે નગર પાસે અન્નપૂર્ણા સોસાયટીમાં રહેતા બોરસદ નગરપાલિકાના અપક્ષ કાઉન્સિલર પ્રજ્ઞોશભાઈ જયંતિભાઈ પટેલ ઉર્ફે ભોલાભાઈ આજે સવારે પોણા નવ વાગ્યાના સુમારે પોતાની મોટર સાયકલ લઈ ઘરેથી મહાદેવના મંદિરના દર્શન કરવા માટે જવા નીકળ્યા હતા અને તેઓ પોતાના ઘરેથી દસ મીટર દુર મુખ્ય માર્ગ નજીક પહોંચ્યા ત્યાં જ આણંદ ચોકડી તરફથી મોટર સાયકલ લઈ આવેલા બે અજાણ્યા હુમલાખોરોએ એકદમ પ્રજ્ઞોશભાઈની મોટર સાયકલ નજીક આવી પાછળ બેઠેલા શખ્સે મોટરસાયકલ પરથી ઉતરી પોતાની પાસેની રીવોલ્વરમાંથી ૪ રાઉન્ડ ફાયરીંગ પ્રજ્ઞોશભાઈ પર કરતા જેમાંથી બે ફાયરીંગ મીસ થયા હતા જ્યારે એક ગોળી પ્રજ્ઞોશભાઈના પેટના ભાગેથી ઘસાઈને નીકળી ગઈ હતી જયારે બીજી ગોળી ગળાના ભાગે વાગતાં પ્રજ્ઞોશભાઈ મોટર સાયકલ સાથે રોડ પર પટકાયા હતા જયારે હુમલાખોરો મોટર સાયકલ લઈ ફરાર થઈ ગયા હતા.